Rick Allison

Rick ALLISON, realnome Eric Vleminckx (naskiĝis  en Bruselo) estas belga muzikisto. Dank'al siaj irlanda kaj rusa devenoj, li rapide fariĝis dulingva. Li kreskis en muzikplena etoso kun sia patrino, pianistino, kaj sia patro kiu aŭskultis muzikon el la tuta mondo. Nur 15-jara, Rick fondis grupon kaj komencis produkti sin en bruselaj kaj ĉirkaŭaj kluboj.

 Frua kariero 
Rick daŭre produktis sin ĉie ajn, tamen sentis nepran bezonon "posedi" tekstojn kaj muzikojn. Li tiam fariĝis verkisto-komponisto. Dum tiu transira periodo, li inspiriĝis el diversaj artistoj kiel Jacques Brel, Elton John, Pink Floyd, Billy Joel aŭ James Horner.

Sukceso alvenis en 1985 kiam li estis dungita de Studio Molière en Bruselo. Li renkontis multnombrajn famajn muzikistojn kaj rapide lernis profesion de produktisto, aranĝisto.

 Decida renkontiĝo 
En 1987, li estis kontaktita de studio kiu produktis porinfanan muzikalon en POPB. Kiam li estis 26-jara, li revenis al Bruselo kaj komencis ludi en trinkejo nomita Le Crescendo. Tie li renkontis Lara Fabian kaj estis submergita de ŝia voĉo kaj ŝia interpreto de kanzono The Girl From Ipanema. Ŝi estis verkanta sian unuan albumon, kaj li proponis helpi ŝin. Ili ambaŭ forflugis al Kebekio.

 Famo 
La duopo Lara Fabian - Rick Allison unue konatigis sin en Montrealo. Ne trovinte produkt-firmaon, ili kreis propran kaj kune verkis la unuan albumon de Lara, Lara Fabian. Tio estis triumfo. La albumo fariĝis ora kaj platina albumo.

La dua albumo de Lara Fabian, Carpe Diem, estis ankaŭ produktita de Rick Allison. Ili aperigis ĝin en 1994. Ekde 1995, ili denove eklaboris kaj kune verkis Pure. Ĝi estis albumo de konsekrado por Lara Fabian kaj li samtempe.

En 2004, li decidis aperigi unuan propran albumon, Je suis un autre. Tiu albumo montriĝis vera fiasko. Iom poste, li profesie apartiĝis de Lara Fabian kaj daŭre verkis por Chimène Badi. Li poste realigis unuan albumon de Magalie Vaé.

 Diskografio 
 Albumo 
 2003: "Je suis un autre"
 Je suis un autre
 J'irai
 Mais il y a toi
 Si tu es là
 Je n'ai que toi
 Je me pardonne
 Dis-moi
 Et voyager
 Si tu veux
 Si tu crois
 Rêve
 Rêve (acoustique)

 Eksteraj ligiloj 
 Retejo de Rick Allison
 Rick Allison en IMDB

Kategorio:Belgaj muzikistoj